Nit’ je riba,

nit’ je ptica.

Mrkva mu je poslastica.

Ima krzno meko,

a zovu ga…

(Zec)

Nježan I lijep kao cvijet,

veseli je njegov let.

Gdje je cvijeće

tamo lijeće.

Ima krila, nije ptica,

a bio je gusjenica.

(Leptir)

U crvenim hlačicama,

s crnim točkicama,

po drveću ili cvijeću

one lete il’ se šeću.

(Bubamara)

Svileno krilces

skriveno rilce.

Kad te ubode

eto nezgode.

Ali i slasti

kad te počasti.

(Pčela)